Regulile Jazz in the Park 2020 se schimbă din cauza COVID-19. Ce spun fanii festivalului.
Jazz in the Park revine într-o ediție restrânsă. Ionuţ este un fan al festivalului şi şi-a cumpărat deja bilete pentru toate cele trei zile de festival. Biletele se cumpără doar online, iar numărul locurilor este limitat.
"Mă bucură foarte tare că au găsit o soluţie să putem asculta jazz şi anul acesta, ar fi fost trist fără, mai ales că până acum nu am ratat nicio ediţie din festival", a spus Ionuț Robu, fan al festivalului."Mi-am cumpărat bilet chiar imediat după ce au anunţat că se întâmplă evenimentul. O să merg cu soţia", a adăugat Ionuț.Jazz in the Park 2020: Cu mască și distanțare socială"Acest eveniment va avea mai mult decât concerte, va crea o posibilitate de relaxare pentru participanţi, cu multe activităţi, o plimbare în parc", a mărturisit Alin Vaida, directorul festivalului Jazz in the Park."Regulile din partea noastră sunt simple. Menţineţi distanţarea conform regulilor aflate în vigoare, purtaţi mască în cadrul evenimentului", a adăugat Alin Vaida.Jazz in the Park are loc în perioada 18-20 septembrie în Parcul Etnografic din Cluj-Napoca.